Diari Oficial de la Generalitat Valenciana


Sumari del DOGV 9431, del 20-09-2022 (2022/8343)

ACORD de 9 de setembre de 2022, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del programa 514.30, Ports, Aeroports i Costes, de la Conselleria de Política Territorial, Obres Públiques i Mobilitat (VL 08.004/22-026).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9431

Data del DOGV
:   20-09-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/8343


Data del document
:   09-09-2022

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 9 de setembre de 2022, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del programa 514.30, Ports, Aeroports i Costes, de la Conselleria de Política Territorial, Obres Públiques i Mobilitat (VL 08.004/22-026). [2022/8343]  
La Direcció General de Ports, Aeroports i Costes està tramitant determinats contractes d'obres, amb càrrec al capítol d'inversions del programa 514.30, Ports Aeroports i Costes, dels quals es deriven compromisos per a exercicis futurs, que inclouen els relatius a:  
- Conservació, reparació i adequació de les infraestructures dels ports de gestió directa de la Generalitat.  
- Passeig per als vianants i adequació de les casetes del port de Benicarló (Castelló).  
- Obres d'emergència per a la reparació del dic de contenció d'arenes i de la balisa lluminosa del port de Borriana.  
- Millora d'accessibilitat de la platja del Surrac a Benicarló (Castelló).  
Considerant la despesa ja compromesa i els compromisos futurs que es deriven d'aquests, resulta necessari incrementar el límit actualment vigent per a comprometre despesa amb càrrec al capítol 6 de programa, en conseqüència la Conselleria de Política Territorial, Obres Públiques i Mobilitat, d'acord amb el que estableix l'article 40 de la Llei 1/2015, de 6 de febrer, d'hisenda pública, del sector públic instrumental i de subvencions, proposa una ampliació del límit quantitatiu per a assumir compromisos de despesa pluriennal en l'anualitat de 2023, amb càrrec al capítol 6 del programa 514.30, Ports, aeroports i costes.  
  
A aquest efecte, i en virtut del que es disposa en l'article 40.4 de la Llei 1/2015, d'hisenda pública, sector públic instrumental i subvencions, el Consell adopta el següent:  
  
  
Acord  
  
Primer i únic   
Autoritzar l'ampliació del límit quantitatiu que fixa l'article 40.3 de la Llei 1/2015, d'hisenda pública, del sector públic instrumental i de subvencions, per a assumir compromisos de despesa per a l'exercici 2023, amb càrrec al capítol 6 del programa 514.30, Ports, aeroports i costes, d'acord amb el següent detall  
  
Anualitat Límit actual Límit modificat  
2023 7.572.243,00 9.936.040,00  
  
  
  
València, 9 de setembre de 2022  
  
La consellera secretària del Consell,  
AITANA MAS MAS